Opština Srbobran

Opština Srbobran je jedna od opština u Republici Srbiji. Nalazi se u AP Vojvodina i spada u Južno-bački okrug. Po podacima iz 2004. opština zauzima površinu od 284 km² (od čega na poljoprivrednu površinu otpada 26.460 ha, a na šumsku 14 ha). Centar opštine je grad Srbobran. Opština Srbobran se sastoji od 3 naselja. Po podacima iz 2002. godine u opštini je živelo 16.268 stanovnika, a prirodni priraštaj je iznosio -6,9 %. Po podacima iz 2004. broj zaposlenih u opštini iznosi 3.329 ljudi. U opštini se nalazi 4 osnovnih i 1 srednja škola. Opština Srbobran je raskršće puteva u poljoprivrednom području s trgovinom, ugostiteljstvom i industrijskim pogonima. Na terenima kanala i poljoprivrednom zemljištu razvijen je lov i ribolov. U selu Turija održava se tradicionalna turistička manifestacija „Kobasicijada“. Naseljena mesta Nadalj Srbobran Turija Etnička struktura Srbi - 11.963 (67%) Mađari - 3.920 (21,95%) Jugosloveni - 462 (2,58%) Romi - 361 (2,02%) ostali Sva tri naseljena mesta u opštini imaju većinsko srpsko stanovništvo. Značajne osobe Aleksandar Katai, fudbaler Petar Drapšin (1914 – 1945), dobrovoljac u španskom građanskom ratu, komandant Hercegovačkog odreda u narodnooslobodilačkom ratu, general JNA i narodni heroj Jugoslavije.